Event #14 oli planeeritud kahepäevasena, kuid finaallauani jõudmine venis planeeritust  pikemaks ning mängijatelt küsiti, kas nad sooviksid mängida lõpuni või teha paus ja jätkata järgmine päev. Barry Greenstein`i eestkostmisel, kes soovis järgmisel päeval mängida $5000 Limit Holdem Championship turniiri, otsustati siiski jätkata. "Ma tean, et mängijad on väsinud. Ma olen ka väsinud. Aga me peaksime siiski mängima lõpuni, sest muidu lööb see ajakava veel hullemini sassi." Nii ka tehti ning võitja selgitamine kestis kuni kaheksani hommikul.